《薛公仪移樽咸平寺同李少白郑长玉闵文逸作》
明代·佘翔

汉廷侍从气翩翩，载酒何来绣佛前。秋入双林停白马，人从三竺礼青莲。

旃檀风细仙幡动，优钵花明彩笔悬。莫是诗名陶谢并，更凭醉里一逃禅。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。